BAY กำไรปี 63 ลด 30% เหลือ 2.3 หมื่นลบ. เหตุหมดบุ๊กพิเศษขาย “เงินติดล้อ”-ตั้งสำรองเพิ่ม
BAY กำไรปี 63 ลด 30% เหลือ 2.30 หมื่นลบ. จากปีก่อนกำไร 3.27 หมื่นลบ. เหตุหมดบุ๊กพิเศษขาย “เงินติดล้อ”-ตั้งสำรองเพิ่ม 
BAY กำไรปี 63 ลด 30% เหลือ 2.30 หมื่นลบ. จากปีก่อนกำไร 3.27 หมื่นลบ. เหตุหมดบุ๊กพิเศษขาย “เงินติดล้อ”-ตั้งสำรองเพิ่ม
21 ม.ค. 2564

ธนาคารกรุงศรีอยุธยา จำกัด (มหาชน) หรือ BAY รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

โดยผลการดำเนินงานประจำปี 2563 มีกำไรลดลง เนื่องจากรายได้ที่มิใช่ดอกเบี้ยลดลงจำนวน 12,502 ล้านบาท หรือร้อยละ 27.7 จากปี 2562 โดยมีปัจจัยหลักมาจากการบันทึกกำไรพิเศษจากเงินลงทุนในปี 2562 และการลดลงของรายได้ค่าธรรมเนียมและบริการสุทธิ สอดคล้องกับการชะลอตัวอย่างรุนแรงของเศรษฐกิจ (หากไม่รวมรายการพิเศษในปี 2562 รายได้ที่มิใช่ดอกเบี้ยลดลงจำนวน 3,877 ล้านบาท หรือร้อยละ 10.6 จากปี 2562)
รวมทั้งการเพิ่มขึ้นของการตั้งสำรองตามค่าเผื่อผลขาดทุนด้านเครดิตที่คาดว่าจะเกิดขึ้นตามการปรับใช้มาตรฐาน TFRS 9 ตั้งแต่วันที่ 1 มกราคม 2563 สอดคล้องกับการ บริหารจัดการคุณภาพของสินทรัพย์ด้วยความรอบคอบระมัดระวังในช่วงการหดตัวตัวอย่างรุนแรงของเศรษฐกิจ